प्रत्येक संबंध अपनी गति से विकसित होता है और उसको फ़ास्ट फॉरवर्ड करके “हमसफ़र” या “जन्म जन्म के मीत” के स्तर पर केवल इसलिए मत ले जाइए क्योंकि अभी सब कुछ ठीक चल रहा है। उसकी नवीनता का आनंद उठाइए, और किसी नई चीज़ की प्राप्ति से उत्तेजित भी हो जाइए, क्योंकि वह फिर कभी भी नई तो नहीं ही होगी। कोई संबंध किस प्रकार से विकसित होगा उसका विचार दिल तोड़ देने वाला हो सकता है, मगर उतना ही उत्तेजक भी! धैर्य रखिए और उस उत्तेजना का मज़ा लीजिये। संबंध को उस स्तर पर मत ले जाने का प्रयास करिए, जिसके लिए वह तैयार नहीं हों, अन्यथा आपका मज़ा नष्ट हो जाएगा और तनाव बढ़ जाएगा। जब आप शुक्रवार की शाम को बाहर गए थे और आपको मज़ा आया था, तब शायद आप उसी अनुभव को यथासंभव शीघ्रता से पुनर्जीवित करने की चाहत रखते हैं। मगर, शनिवार की सुबह ही अपने मित्र को फ़ोन कर के और योजनाएँ बनाने के स्थान पर, थोड़े दिन रुक जाइए। आपने जो मज़ेदार समय बिताया है, उसका आनंद लीजिये और अपने मित्र को भी उसका आनंद लेने का अवसर दीजिये। जब फिर साथ साथ बाहर जाने का समय आयेगा, तब आप दोनों को वास्तव में एक दूसरे से मिलने की इच्छा हो रही होगी, जिससे कि आपका साथ और भी मधुर हो जाएगा। कभी कभी लोग केवल इस कारण से विषमतापूर्वक उत्तेजित हो जाते हैं क्योंकि वे किसी संबंध की शुरुआत को ही उसका आदर्श स्वरूप समझने लगते हैं। जब आप किसी ऐसे से पहली बार मिलते हैं, जिसके साथ आपका कुछ संबंध हो, तब इन कल्पनाओं में खो जाना बहुत सरल है कि आपकी मित्रता या संबंध कितने शानदार हो जाएँगे। और इन कल्पनाओं के साथ आती हैं महान अपेक्षाएँ, और कभी कभी तो वे अपेक्षाएँ वास्तविकता से परे होती हैं! अभी शायद आप यह सोच सकते हैं कि आप उस व्यक्ति के साथ अपना पूरा जीवन बिता देंगे, परंतु आप तो स्वयं को निराशा की ओर ही बढ़ा रहे हैं। स्वयं को यह याद दिलाती रहिए कि आपके जीवन में आया हुआ यह नया व्यक्ति भी मनुष्य है, जिसका अर्थ है कि वे “सम्पूर्ण नहीं हैं”। वे गलतियाँ करेंगे ही, और इस बात से हैरान होने के स्थान पर कि वे कैसे सम्पूर्ण के अलावा कुछ और भी हो सकते हैं, आपको उन्हें सहन करने और क्षमा करने के लिए तैयार रहना होगा। इस व्यक्ति के साथ अपने विचार विमर्श को टेनिस या वॉली बॉल का खेल समझिए। जब भी आप संपर्क शुरू करते हैं, तब आप गेंद को उनके पाले में फेंकते हैं। तब आपको उनके द्वारा वापसी की प्रतीक्षा भी करनी होगी। यदि आप थोड़े बहुत अभावग्रस्त हैं, तब प्रतीक्षा करते समय, शायद आप चिंतित और परेशान भी होंगे। जब यह होता है, तब गहरी सांस लीजिये। यदि आप पहले किसी से संपर्क कर चुके हैं (आपने पहले ही ई मेल भेजा हो, या फ़ोन कर के वॉइस संदेश भी छोड़ चुके हों) तब दोबारा यह करने की आवश्यकता नहीं है। जब भी आपके मन में उनसे संपर्क करने की तीव्र इच्छा जागृत हो, तब याद रखिए कि यही कुछ संभावनाएँ हो सकती हैं:   उन्हें अभी तक आपका संदेश मिला ही नहीं है। वे इतने व्यस्त या अन्य चीज़ों में इतने लीन रहे हों कि उन्हें आपको उत्तर देने का अवसर न मिला हो। यदि आपको इस व्यक्ति पर विश्वास है तो उसे संदेह का लाभ दीजिये और मान लीजिये कि यही हुआ होगा। वे अभी आपके साथ घूमने फिरने के इच्छुक नहीं हैं। आप चाहे किसी व्यक्ति के कितना भी निकट क्यों न हों, उसके साथ अपना “सारा” समय बिताने से वह विह्वल हो ही जाएगा। चाहे वह व्यक्ति आपसे प्रेम ही क्यों न करता हो, वह जागते हुये (तथा शायद सोते हुये भी) हर पल आपके साथ बिताना नहीं चाहेगा। यदि आपको उससे कुछ मिनटों का विछोह भी कठिन लगता है, तब तो निश्चय ही आप ऐसी परिस्थितियाँ पैदा कर रहे हैं, जबकि आप मुंह की खाएँगे। चाहे कितना भी कठिन क्यों न हो, स्वयं पर “ज़ोर डाल कर” पीछे हट जाइए और उस व्यक्ति को थोड़ी जगह दीजिये। कुछ शामें अलग बिताइये, “अपनी” पसंद की गतिविधियां करिए, और कुछ समय के लिए न तो फ़ोन करिए और न ही टेक्स्ट। आपके संबंध निश्चय ही सुधर जाएँगे, क्योंकि पुरानी कहावत, “दूरी से प्रेम बढ़ता है” सत्य ही है। कभी कभी ऐसा होता है, और इसके अनेक कारण भी हो सकते हैं, मगर एक बात तो पक्की है – उस व्यक्ति पर ध्यान बढ़ाने से कभी भी उसका हृदय परिवर्तन “नहीं” होगा। लगे रहना इसका इलाज नहीं है! चुपचाप दूर चले जाना, शायद उस व्यक्ति का, आपसे आमना सामना किए बिना संबंध समाप्त करने का तरीक़ा हो। आपके द्वारा किसी भी प्रकार का उकसाना उनकी भावनाओं को नहीं बदलेगा, और अपने अन्तर्मन में आप भी यह जानते ही हैं। यदि किसी में प्रत्युत्तर देने की सभ्यता भी नहीं है, तब वे आपके ध्यान के उपयुक्त पात्र नहीं हैं। आपको इससे कुछ बेहतर मिलना चाहिए।  सोचिए कि क्या उस व्यक्ति के व्यवहार में चंचलता नज़र आ रही है। कुछ लोगों में मित्रता या संबंध निभाने की योग्यता ही नहीं होती है और कभी कभी वे केवल आलसी या भुलक्कड़ ही होते हैं। हालांकि, अधिकांश समय जब कोई व्यक्ति आपको प्रत्युत्तर नहीं देता है, तब इसका अर्थ यह नहीं होता है कि वे भूल गए थे – इसका कारण होता है कि उन्होंने उस विकल्प को चुना होता है। हो सकता है कि उस व्यक्ति को केवल, अन्य चीजों पर ध्यान देने के लिए कुछ समय की आवश्यकता हो। इसका अर्थ समब्न्ध का समापन ही हो, ऐसा आवश्यक नहीं है। उपेक्षित होना या अलग थलग कर दिया जाना अस्वीकार किए जाने जैसा लग सकता है – सच तो यह है कि “अस्वीकृति” ही वास्तव में चोट पहुंचाती है। मगर जब एक बार कोई यह निर्णय कर लेता है कि उसे अब आगे बढ़ ही जाना है, तब आप फैसला बदलवाने के लिए कुछ भी नहीं कर सकते हैं। आप भी ज़बरदस्ती करने की तीव्र इच्छा को दबा कर आगे बढ़ने का प्रयास करिए। बदले में अचानक प्रहार करने या दूसरे व्यक्ति को चोट पहुंचाने से तो वह व्यक्ति और भी दूर हो सकता है। यदि वह व्यक्ति, जिसको आपने अपने ध्यान में रखा है, आपको सीधे सीधे नकारता तो नहीं है, मगर उसका व्यवहार तहदार होता है, जिससे वह बस संबंध को यूं ही चलाते रहना चाहता हुआ लगता है, तब सोचिए कि क्या आप सचमुच में यह संबंध बनाए रखना चाहते हैं। केवल इसलिए कि आप अपना समय अपने मित्र या हमसफ़र के साथ गुज़ारना चाहते हैं, आप “मुहताज” नहीं हो जाते हैं। सभी संबंध बनाए रखने के लिए “कुछ” समय और प्रयास देना ही पड़ता है। यदि वह व्यक्ति आपको ऐसा महसूस करवाता है कि आप बहुत कुछ चाह रहे हैं, जबकि आपको पता हो कि आप बहुत अभावग्रस्त नहीं बन रहे हैं, तब शायद समस्या दूसरे व्यक्ति की है।  निर्णय कीजिये कि संबंध को आप कितना समय और ध्यान देना चाहते हैं, और यह भी अंदाज़ा लगाइये कि आप उसके बदले में कितना चाहते हैं। यदि आपकी अपेक्षाएँ तर्कसंगत हों, परंतु आप महसूस करते हों कि आप सदैव उपेक्षित रहे हैं या आपको नीचे देखा जाता रहा है, तब शायद यही वह समय है जब आपको ऐसे नए मित्र या हमसफ़र की तलाश करनी चाहिए जो आपका मूल्य समझे और ध्यान रखे। सम्बन्धों का संतुलन सदैव सरल नहीं होता है – अक्सर ऐसा लगता है कि कोई एक ही व्यक्ति अधिक प्रयास कर रहा है। यह सामान्य बात है कि कभी कभी ऐसे समय आ जाएँ जबकि एक व्यक्ति व्यस्त हो और दूसरा ही अधिक टेक्स्ट या फ़ोन करता हो। हालांकि यदि यही आपके संबंध का स्थायी पैटर्न हो, और आप के विचार से यह बदलने वाला नहीं हो, तो इससे पहले कि इससे आपके आत्म सम्मान को आघात पहुंचे, आप इस संबंध से बाहर आ जाइए।
تعلم متى ينبغي أن تتوقف. اخلع عنك نظاراتك الملونة التي تنظر من خلالها للحياة. اجعل من "واحدة بواحدة" أسلوب حياة. لا تصبح خانقًا. تعرف على العلامات بأن الشخص لم يعد مهتمًا. احترم رغبات الشخص. أنظر إذا ما كانت احتياجاتك تُلبَّى.